Document ID: 32000D0479

Id-Deċiżjoni tal-Kummissjoni
tas-17 ta' Lulju 2000
dwar l-implimentazzjoni ta' reġistru Ewropew ta' emissjoni ta' tniġġis (EPER) skond l-Artikolu 15 tad-Direttiva tal-Kunsill 96/61/KE li tikkonċerna l-prevenzjoni integrata ta' tniġġis u kontroll (IPPC)
(notifikata taħt id-dokument numru K(2000) 2004)
(Test b'relevanza ŻEE)
(2000/479/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunitajiet Ewropej,
Wara li kkunsidrat id-Direttiva tal-Kunsill 96/61/KE ta' l-24 ta' Settembru 1996 li tikkonċerna l-prevenzjoni integrata ta' tniġġis u l-kontroll [1], u in partikolari l-Artikolu 15(3) tagħha,
Billi:
(1) L-Artikolu 15(3) tad-Direttiva 96/61/KE jirrikjedi l-Istati Membri biex jagħmlu inventarju u jipprovdu data ("data") dwar emissjonijiet prinċipali u sorsi responsabbli.
(2) Il-Kummissjoni għandha tippubblika r-riżultati ta' l-inventarju kull tliet snin u għandha twaqqaf il-format u l-partikolarijiet għat-trasmissjoni t'informazzjoni pprovduta mill-Istati Membri skond il-proċedura ta' l-Artikolu 19 tad-Direttiva 96/61/KE.
(3) Il-miżuri li hemm ipprovduti f'din id-Deċiżjoni huma skond l-opinjoni tal-Kumitat imsemmi fl-Artikolu 19 ta' Direttiva 96/61/KE,
ADOTTAT DIN ID-DEĊIŻJONI:
Artikolu 1
1. L-Istati Membri għandhom jirrappurtaw lill-Kummissjoni dwar emissjonijiet minn kull faċilità individwali ma' attività waħda jew aktar kif imsemmi fl-Anness I tad-Direttiva 96/61/KE.
2. Ir-rapport għandu jinkludi l-emissjonijiet fl-arja u l-ilma għal kull tniġġis għal liema l-valuri ta' l-għetiebi huma maqbuża; kemm tniġġis kif ukoll valuri ta' l-għetiebi huma speċifikati fl-Anness A1.
3. Id-data ta' l-emissjoni għandha tkun irrappurtata għal kull faċilità skond il-format ta' l-Anness A2, fejn tittieħed nota tad-deskrizzjoni ta' l-attivitajiet kollha kif imsemmi fl-Anness I tad-Direttiva 96/61/KE ma' kategoriji ta' sorsi korrispondenti u kodiċi tal-NOSE-P kif speċifikat fl-Anness A3.
4. L-Istati Membri għandhom jipprovdu lill-Kummissjoni b'rapport ġenerali, li jinkludi t-totali ta' emissjonijiet nazzjonali kollha rrappurtati għal kull kategorija ta' sorsi ma' l-attività prinċipali ta' l-Anness I u l-kodiċi li jikkorrispondi NOSE-P kif speċifikat fl-Anness A3.
Artikolu 2
1. L-Istati Membri għandhom jirrappurtaw lill-Kummissjoni kull tlett snin.
2. L-ewwel rapport mill-Istati Membri għandu jintbagħat lill-Kummissjoni f'Ġunju 2003 li jipprovdi data dwar l-emissjonijiet fl-2001 (jew inkella 2000 jew 2002, meta d-data għall-2001 mhix disponibbli).
3. It-tieni rapport mill-Istati Membri għandu jintbagħat lill-Kummissjoni f'Ġunju 2006 li jipprovdi data dwar l-emissjonijiet fl-2004.
4. Mis-sena T = 2008 'il quddiem u dipendenti dwar ir-rizultati tat-tieni ċiklu rrappurtat, l-Istati Membri huma inkoraġġati biex jibagħtu kull sena r-rapporti li jkun imiss lill-Kummissjoni f'Diċembru tas-sena T li tipprovdi data dwar l-emissjonijiet fis-sena T-1.
Artikolu 3
1. Il-Kummissjoni għandha tiffaċilità l-workshops nazzjonali preparatorji organizzati mill-Istati Membri u tipprepara dokument ta' gwida għall-implimentazzjoni EPER sa Diċembru 2000 bl-involviment ta' rappreżentanti industrijali u in konsultazzjoni mal-Kumitat imsemmi fl-Artikolu 19 tad-Direttiva 96/61/KE.
2. Id-dokument ta' gwida għall-implimentazzjoni EPER għandu jindirizza d-dettaliji dwar format li jirrapporta u l-partikolaritajiet, inkluża l-interpretazzjoni ta' definizzjonijiet, il-kwalità ta' data u l-ġestjoni ta' data, ir-referenza għal metodi ta' estimazzjoni ta' emissjoni u sector-specific sublists ta' tniġġis għall-kategoriji ta' sorsi kif speċifikat fl-Anness A3.
3. Wara kull ċiklu rrappurtat il-Kummissjoni għandha tippubblika r-riżultati ta' l-Istati Membri li jirrappurtaw u teżamina l-proċess ta' l-irrappurtar fi żmien sitt xhur mill-wasla mill-Istati Membri kif imsemmi fl-Artikolu 2.
Artikolu 4
1. L-Istati Membri għandhom jipprovdu d-data kollha rrappurtata bi trasferiment elettroniku tad-data.
2. Il-Kummissjoni assistita mill-Aġenzija Ewropea ta' l-Ambjent għandha tagħmel id-data rrappurtata aċċessibbli pubblikament bit-tixrid fuq l-Internet.
3. Definizzjonijiet speċifiċi użati fir-relazzjoni għall-emissjoni li tirrappurta li huma mogħtija fl-Anness A4.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Lulju 2000.

Labels: 18
20